LUCKNOW : इलाहाबाद हाईकोर्ट ने पूर्व मुख्यमंत्री अखिलेश यादव, उनके पिता मुलायम सिंह यादव, पत्नी डिंपल यादव और जनेश्वर मिश्र ट्रस्ट को नोटिस जारी करते हुए वीवीआईपी जोन में हो रहे निर्माण पर रोक लगा दी है। कोर्ट ने अधिकारियों को 24 घंटे के भीतर वहां के फोटोग्राफ खींच कर अगली सुनवाई के समय पेश करने का आदेश दिया है। कोर्ट के इस आदेश से पूर्व मुख्यमंत्री अखिलेश यादव के हेरिटेज होटल बनाने का ड्रीम प्रोजेक्ट शुरू होते ही उस पर संकट के बादल गहरा गए हैं। यह आदेश जस्टिस विक्रम नाथ और जस्टिस अब्दुल मोईन की बेंच ने स्थानीय वकील शिशिर चतुर्वेदी की ओर से दायर जनहित याचिका पर स्वत: संज्ञान लेते हुए दिया।